

REPUBLIKA HRVATSKA  
 ŠIBENSKO-KNINSKA ŽUPANIJA

G R A D Š I B E N I K  
 Upravni odjel za komunalne djelatnosti



KLASA: 112-02/25-01/12

URBROJ: 2182-1-03/1-25-1

Šibenik, 12. rujna 2025.

Na temelju članka 17. i članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine, 86/08, 61/11, 4/18, 96/18, 112/19 i 17/25) pročelnik Upravnog odjela za komunalne djelatnosti Grada Šibenika, raspisuje

**JAVNI NATJEČAJ**

za prijam u službu u Upravni odjel za komunalne djelatnosti – Odsjek za komunalni i prometni red - Pododsjek komunalnog i prometnog redarstva - Odjeljak prometnog redarstva:

**1. referent – prometni redar (1 izvršitelj- m/ž)**

* najmanje srednju stručnu spremu u četverogodišnjem trajanju,
* položen vozački ispit „B“ kategorije,
* završen program osposobljavanja za obavljanje poslova nadzora nepropisno zaustavljenih i parkiranih vozila, upravljanje prometom te premještanja nepropisno zaustavljenih ili parkiranih vozila,
* najmanje jedna godina radnog iskustva na odgovarajućim poslovima.

**2. referent – prometni redar - vježbenik (1 izvršitelj- m/ž) na određeno vrijeme od 12 mjeseci.**

* najmanje srednju stručnu spremu u četverogodišnjem trajanju,
* položen vozački ispit „B“ kategorije.

Poseban uvjet: položen državni ispit I. razine i završen program osposobljavanja za obavljanje poslova nadzora nepropisno zaustavljenih i parkiranih vozila, upravljanje prometom te premještanja nepropisno zaustavljenih ili parkiranih vozila (radno mjesto br. 1).

Natjecati se mogu i kandidati koji nemaju položen državni ispit I. razine i završen program osposobljavanja za obavljanje poslova nadzora nepropisno zaustavljenih i parkiranih vozila, upravljanje prometom te premještanja nepropisno zaustavljenih ili parkiranih vozila, uz obvezu da polože državni ispit I. razine u roku od godine dana od dana početka rada u službi utvrđenog rješenjem o rasporedu na radno mjesto, a program osposobljavanja da završe u roku od šest mjeseci od početka rada u službi utvrđenog rješenjem o rasporedu na radno mjesto (radno mjesto br. 1) odnosno u roku od jedne godine od početka rada u službi utvrđenog rješenjem o rasporedu na radno mjesto (radno mjesto br. 2).

Na natječaj se mogu javiti osobe oba spola.

Na radno mjesto vježbenika može biti primljena osoba sa završenim obrazovanjem navedenog stupnja i struke, koja u okviru tog stupnja obrazovanja (razine obrazovanja) i struke ima manje od 12 mjeseci radnog iskustva.

Služba se zasniva na neodređeno vrijeme, uz obvezni probni rad od tri mjeseca (radno mjesto br. 1).

Kandidati moraju ispunjavati i opće uvjete za prijam u službu propisane člankom 12. Zakona o službenicima i namještenicima u lokalnoj i područnoj (regionalnoj) samoupravi. U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

U pisanoj prijavi na javni natječaj potrebno je navesti osobne podatke podnositelja prijave (osobno ime, adresu stanovanja, broj telefona, odnosno mobitela, e-mail adresu) i naziv radnog mjesta na koje se osoba prijavljuje.

Uz prijavu kandidati su dužni priložiti:

– dokaz o državljanstvu (preslik osobne iskaznice, putovnice ili domovnice),

– dokaz o razini obrazovanja: preslik svjedodžbe,

– presliku uvjerenja o položenome državnome ispitu I. razine (radno mjesto br. 1),

– uvjerenje o završenom programu osposobljavanja za obavljanje poslova nadzora nepropisno zaustavljenih i parkiranih vozila, upravljanje prometom te premještanja nepropisno zaustavljenih ili parkiranih vozila (radno mjesto br.1),

– dokaz o dosadašnjem radnom iskustvu (preslik radne knjižice, potvrda Hrvatskog zavoda za mirovinsko osiguranje ili drugi odgovarajući dokument),

– potvrdu poslodavca ili drugi odgovarajući dokument (ugovor o radu, rješenje i sl.) o radnom iskustvu ostvarenom na poslovima odgovarajuće razine obrazovanja i struke od najmanje jedne godine (radno mjesto br. 1),

– životopis,

– vlastoručno potpisanu izjavu da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi i

– preslik vozačke dozvole.

Kandidati koji uz prijavu prilažu dokumente u kojima osobni podaci nisu istovjetni, dužni su dostaviti i dokaz o njihovoj promjeni (npr. vjenčani list).

Osobe koje su odgovarajući stupanj obrazovanja stekle izvan Republike Hrvatske dužne su dostaviti izvornik diplome zajedno s prijevodom ovlaštenog sudskog tumača za predmetni jezik i mišljenje ili potvrdu o priznatoj obrazovnoj kvalifikaciji od nadležnog tijela ili agencije Republike Hrvatske.

Izabrani kandidat će u primjerenom roku a prije donošenja rješenja o prijmu dostaviti uvjerenje nadležnog suda da se protiv njega ne vodi kazneni postupak te uvjerenje o zdravstvenoj sposobnosti. Također, izabrani kandidat je dužan dostaviti na uvid izvornike dokaza o ispunjavanju formalnih uvjeta iz natječaja, čije su preslike priložene uz prijavu na natječaj, uz upozorenje da se nedostavljanje traženih isprava smatra odustankom od prijma u službu.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.), te dokaz da je nezaposlen (uvjerenje ili evidencijski list Hrvatskog zavoda za zapošljavanje).

Kandidat koji može ostvariti pravo prednosti kod prijma u službu prema članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (Narodne novine broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi ostvarili pravo prednosti pri zapošljavanju, kandidati iz članka 101. stavaka 1. ‒ 3. i članka 102. stavaka 1. ‒ 3. Zakona o hrvatskim braniteljima iz Domovinskoga rata i članovima njihovih obitelji (Narodne novine, broj: 121/17, 98/19, 84/21 i 156/23) ili članka 47. Zakona o civilnim stradalnicima iz Domovinskog rata (Narodne novine broj 84/21) koji u trenutku podnošenja prijave ispunjavaju uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja, te ovisno o kategoriji koja se poziva na prednost pri zapošljavanju dostaviti propisane dokaze.

Popis gore navedenih dokaza sadržan je u priloženom linku: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na javni natječaj, osim dokaza o ispunjavanju traženih uvjeta, dužan je priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Urednom prijavom smatra se prijava koja sadrži sve podatke i priloge navedene u javnom natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

Kandidati su u prijavi dužni navesti radno mjesto i redni broj za koji podnose prijavu.

S kandidatima prijavljenim na javni natječaj provest će se testiranje i intervju radi provjere znanja i sposobnosti bitnih za obavljanje poslova radnog mjesta za koje se primaju.

Ako kandidat ne pristupi prethodnoj provjeri znanja, smatra se da je povukao prijavu na javni natječaj.

Opis poslova i podaci o plaći radnog mjesta koje se popunjava javnim natječajem, način obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za provjeru navedeni su na web-stranici www.sibenik.hr. Na web-stranici www.sibenik.hr, i na oglasnoj ploči u prizemlju zgrade gradske uprave, Šibenik, Trg palih branitelja Domovinskog rata 1, bit će objavljeno vrijeme i mjesto održavanja prethodne provjere znanja i sposobnosti kandidata, najmanje pet dana prije održavanja provjere.

Prijave s prilozima dostavljaju se Službi Tajništva Grada Šibenika, Šibenik, Trg palih branitelja Domovinskog rata 1, u roku od 8 dana od objave natječaja u Narodnim novinama, s obveznom naznakom: „Natječaj za prijam u službu u Upravni odjel za komunalne djelatnosti i redni broj radnog mjesta na koje se osoba prijavljuje“.

Sukladno Općoj uredbi o zaštiti podataka (EU 2016/679 - u daljnjem tekstu Uredba) i Zakonu o provedbi opće uredbe o zaštiti podataka („Narodne novine“, broj 42/18), Grad Šibenik kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

Rješenje o prijmu u službu izabranog kandidata dostavlja se javnom objavom na mrežnim stranicama Grada Šibenika odnosno na web-stranici www.sibenik.hr, što se smatra obavljenom dostavom rješenja svim kandidatima istekom osmog dana od javne objave rješenja.

Kandidati će o rezultatima natječaja biti obaviješteni u zakonskom roku.

**PROČELNIK**

Joško Jurić, dipl.oec.

DOSTAVITI:

1. "Narodne novine" (za objavu)

2. Spis - ovdje